Pasal 153 Undang Limbago Malaysia

Pasal 153 Undang Limbago Malaysia mangatur tangguangjawab Yang di-Pertuan Agong, rajo Malaysia, dalam manjago kaduduakan istimewa urang Melayu jo panduduak asli Sabah jo Sarawak ("bumiputra"). Pasal 153 diterapkan dalam aturan masuak dinas umum, beasiswa pamarintah, sarato pandidikan.

Sajarah 
{{quote|...provision should be made in the Constitution for the 'safeguarding of the special position of the Malays and the legitimate interests of the other Communities'''.|Laporan Komisi Reid, 1957.}}
Undang Limbago Malaysia disusun badasakan laporan nan ditabikkan dek sabuah komisi nan dipimpin James Reid, Baron Reid. Laporan nan bajudul Report of the Federation of Malaya Constitutional Commission 1957'' iko manjalehan baso undan limbago untuak Persekutuan Tanah Melayu harus mamuek pasal nan manjago kapantiangan urang Melayu.

Laporan Reid manamuan baso hak istimewa nan dinikmati dek urang Melayu pado maso itu maliputi alokasi cadangan tanah. Reid juo manamuan baso kuota untuk pegawai negeri sipil harus dialokasikan untuak urang Melayu, dan pegawai non-Melayu nan baru ditarimo karajo indak buliah malampaui saparampek dari jumlah kasadoalahnyo. Kuota nan samo wujuik untuak izin mangadoan atau mambukak bisnis transportasi. Ado pulo beasiswa, bantuan kuliah, jo tunjangan pendidikan nan diutamoan untuak urang Melayu.

Komisi Reid bapandapek baso indak akan ado penentangan taadok hak istimewa urang Melayu dalam maso nan akan datang, tapi manyatoan baso akan muncul penentangan jikok kuota urang Melayu ditambah atau dipapanjang wakatu balakunyo. Komisi marekomendasikan hak istimewa nan tasabuik dilanjuikan salamo urang Melayu masih dalam posisi nan kurang baruntuang dibandiang banso lain, dan manyaranan baso hak istimewa tu dipareso ulang dalam wakatu 15 tahun.

Dalam tambahannyo, Komisi Reid juo manamuan baso Tunku Abdul Rahman, pamimpin partai nasionalis Melayu United Malays National Organisation (UMNO) sakaligus koalisi multi-banso Perikatan, alah mamintak pado rajo-rajo Melayu di Semenanjung agar Malaya nan merdeka manjamin hak, kaistimewaan, jo paluang nan samo untuak sadoalah urang dari sadoalah banso, dan indak ado diskriminasi nan badasakan banso atau katurunan. Walaupun baitu, pado kutiko mulo manjadi pamimpin UMNO, Tunku sempat maragukan kesetiaan urang non-Melayu pado Malaya, dan batagehan bana baso hal iko harus disalasaikan sabalun urang non-Melayu mandapek kawarganegaraan Malaya.

Pambahasan awal 

Pado awalnyo, indak dijalehan baso Pasal 153 malinduangi status ekonomi urang Melayu sajo, atau untuak manciptakan Bumiputra sabagai satu kelas warganegara nan tapisah. Lee Kuan Yew, dari People's Action Party (PAP) nan babasis di Singapura, manulak kareh Pasal 153 sasuai pandangan nan kaduo, dan manyaruan konsep "Malaysian Malaysia". Lee bapandangan baso urang Melayu indak dapek dianggap sabagai warga asli Semenanjung dan banso lain dianggap warga negara anyo salapeh proses pewarganegaraan.

Pandangan Lee mambuek berang banyak politisi dari kubu Perikatan. Menteri Keuangan Tan Siew Sin bapandangan baso Lee adolah "kakuatan nan paliang mangganggu dalam sajarah Malaysia jo Malaya." Tunku Abdul Rahman bapandangan baso Lee adolah surang ekstremis, walaupun politisi UMNO lain bapandangan baso inyo sadang barusao untuak mancari suaro di kalangan Tionghoa Malaysia. Ubuangan PAP, partai Lee di Sngapura, jo UMNO samakin mamburuak salapeh para politisi UMNO mandukuang calon-calon Singapore Alliance Party di pamiliahan umum Singapura 1963; sabagai balasannyo, PAP mancalonan anggotanyo di pamiliahan nasional  Malaysia tahun 1964, malanggar pajanjian antaro kaduonyo untuak indak saliang malawan dalam pamiliahan umum sampai politik Malaysia cukuik dewasa.

Panantangan Lee pado Pasal 153 adolah salah satu faktor dari pacahnyo karusuahan Singapura 1964 nan mamakan 36 korban jiwa. Tunku sabagai Pardano Mantari Malaysia pado akhirnyo mamintak Lee untuak mamisahan Singapura dari Malaysia. Singapura manjadi negara merdeka nan tapisah pado bulan Agustus 1965 dan Lee manjadi Pardano Mantari nan partamo. Undang Limbago Singapura pado Pasal 152 mangakui urang Melayu sabagai panduduak asli Singapura dan mamandatkan pamarintah untuak manjago status istimewa tasabuik, walaupun indak ado kabijakan nan jaleh tantang penerapan kaistimewaannyo.

Sabah jo Sarawak 
Pado aslinyo, Pasal 153 indak maliputi urang asli Malaysia lainnyo nan bukan urang Melayu, cando Orang Asli. Salapeh bagabuangnyo Malaya, Singapura, Sabah, jo Sarawak untuak mambantuak Malaysia pado 1963, Pasal 153 diubah untuak manjamin hak istimewa bagi urang-urang panduduak asli di Sabah jo Sarawak, dan mampakenalan konsep "Bumiputra". Parubahan pado Pasal 153 adolah hasil dari Memorandum nan Duo Puluah, duo puluah tuntutan nan dirumuskan dek pamimpin Sabah jo Sarawak sabagai syarat dari panggabuangan dirinyo manjadi Malaysia. Hasilnyo, urang-urang panduduak asli di Sabah jo Sarawak mandapek hak istimewa nan setara jo urang Melayu di Semenanjung, namun urang Melayu indak mandapek kaistimewaan nan samo pado saat batampek tingga di Sabah atau Sarawak.

Karusuahan kaum Mei 1969 

Pado pamiliahan umum Malaysia 1969, babarapo partai nan multi-etnis nan manantang penerapan Pasal 153 cando Democratic Action Party (DAP), cabang PAP di Semenanjung Malaya, jo Parti Gerakan Rakyat Malaysia mendapek banyak kursi dan ampia mangalahan pamarintahan Perikatan. DAP jo Gerakan dipiliah dek banyak urang Tionghoa Malaysia. Untuak marayoan hasil pamiliahan umum, pandukuang DAP jo Gerakan mandapek izin dari polisi untuak bapawai di Kuala Lumpur. Pawai nan disatoi banyak urang ko kudian babelok ka Kampung Baru, sabuah kampuang Melayu di pusat kota, dan para pandukuang DAP jo Gerakan maino-ino panduduak di sinan. UMNO kudian maumuman pawai tandiangan dari rumah Menteri Besar Selangor di Jalan Raja Muda. Pawai UMNO ko barubah manjadi karusuahan etnis gadang nan mambunuah labiah dari 200 urang.

Politisi mudo UMNO Mahathir Mohamad manjadi bintang salapeh karusuahan ko, dek karano tuduahannyo baso pamarintahan Tunku Abdul Rahman talampau banyak maagiah kaistimewaan untuak urang non-Melayu. Mahathir mangiriman surek nan mandasak Tunku untuak mundur dari jabatan Pardano Mantari. Inyo dipecat dari UMNO indak lamo salapeh tu.

Teks langkok

Rujuakan

Sumber 

Hukum Malaysia